钦定古今图书集成/理学汇编/字学典/第124卷 > 邢侗
## 钦定古今图书集成/理学汇编/字学典/第124卷 > 邢侗

按《大泌山房集》：“邢侗字子愿，临邑人。甲戌成进士，授
南宫令，终行太仆寺少卿。书法锺、王，虞、褚，颠、米秃素，
而深得右军神体，极为海内所珍。内竖以字扇进览，
上欣赏，命女史学其书。邢司马平倭至高句丽，有李
状元妻托致意子愿，愿为弟子。朱宗伯出使，从人适
携其字二幅，购之，黄金同价。琉球使者入贡，愿小留”，
买邢书去。

按《来禽馆集》小引侗法，书工诸体，章、怀、锺、索、虞、米、褚、
赵，规橅肖像，咄咄逼人。而其最会心慊意，尤在右军，
居然有龙跳虎卧之致。试取临池妙墨，错杂诸名帖
中，不辨蝇头，真楷遒媚，如舞女低腰，仙人啸树。他擘
窠大书，体势洞精，奕奕生动，雄强如剑拔弩张，奇绝
如危峰阻日，孤松单枝，而一种秀活。又如扬州王谢
人共语，语便态出也。

按：《玉剑尊》，“闻邢子愿书模二王”，几于夺真而自运，故
佳。

按《书史会要》：“邢侗以词翰著称。临仿法帖，虽未能尽
合古人，但笔力矫健，圆而能转，时亦有得。”

按《列朝诗集小传》，“邢侗家僮戴禄，亦通六书之学。”